
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 380 

5 Μαΐου 2006 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Τροποποίηση του εγκεκριμένου ρυμοτομικού σχε¬ 
δίου Δήμου Αθηναίων. 1 

Χαρακτηρισμός ως διατηρητέων κτηρίων και στοιχεί¬ 
ων του περιβάλλοντα χώρου αυτών (βοτσαλωτό) 
και προσθήκη κατ’ επέκταση σε διατηρητέο τμή¬ 
μα κτηρίου (ειδική ρύθμιση), του συγκροτήματος 
κτηρίων που βρίσκονται στην οδό Αλεξάνδρου Διά¬ 
κου στη Ρόδο της νήσου Ρόδου, φερόμενα ως ιδι¬ 
οκτησία Ανδρέα Φρ. Μαντζόν και καθορισμός ει¬ 


δικών όρων και περιορισμών δόμησης αυτών. 2 

Κήρυξη ως αναδασωτέας έκτασης 1,300 στρεμμά¬ 
των στη θέση «Παλιοκατούνα» Δ.Δ. Δαφνιώτισ- 
σας Περιφέρειας Δήμου Αμαλιάδας Ν. Ηλείας.... 3 
Καθορισμός χρήσης παραχωρημένων δημοσίων 
εκτάσεων, στην εκτός ορίων περιοχή Δ.Δ. Στρυ- 
μονικού, Δήμου Στρυμονικού Ν. Σερρών, για την 
ίδρυση τυροκομικής μονάδας, από την ΒΙΣΑΛΤΙΣ 
Φ.Α. Χατζούδη Ο.Ε. 4 


Α ΠΟΦΑΣΕΙ Σ 

Αριθ. 13167 (1) 

Τροποποίηση του εγκεκριμένου ρυμοτομικού σχεδίου 
Δήμου Αθηναίων. 

Ο ΥΦΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΔΗΜΟΣΙΩΝ ΕΡΓΩΝ 

«Εχοντας υπόψη : 

1. Τις διατάξεις των άρθρων 152,154 και 160 του από 
14.7.1999 π. δ/τος «Κώδικας Βασικής Πολεοδομικής Νο¬ 
μοθεσίας» (Δ' 580). 

2. Τις διατάξεις της παρ. 3 (περ. α εδαφ. αα) του άρ¬ 
θρου 29 του ν. 2831/2000 «Τροποποίηση των διατάξεων 
του ν. 1577/1985 «Γενικός Οικοδομικός Κανονισμός» και 
άλλες πολεοδομικές διατάξεις» (Α' 140), όπως αντικατα- 
στάθηκε με την παρ. 1 του άρθρου 10 του ν. 3044/2002 
«Μεταφορά Συντελεστή Δόμησης και ρυθμίσεις άλλων 
θεμάτων αρμοδιότητας Υπουργείου Περιβάλλοντος, 
Χωροταξίας και Δημοσίων Έργων» (Α' 197). 

3. Τ ις διατάξεις του άρθρου 99 (παρ. 3) του ν. 1892/1990 
«Για τον εκσυγχρονισμό και την ανάπτυξη και άλλες δια¬ 


τάξεις» (Α' 101), όπως αυτό αντικαταστάθηκε με την παρ. 
2 του άρθρου 7 του ν. 2052/92 (Α' 94) και τροποποιήθηκε 
με την παρ. 22 του άρθρου 3 του ν. 2242/1994 (Α' 162). 

4. Τις διατάξεις του άρθρου 90 του π.δ/τος 63/2005 
«Κωδικοποίηση της νομοθεσίας για την Κυβέρνηση και 
τα κυβερνητικά όργανα» (Α' 98). 

5. Την υπ’ αριθμ. 4881/19.5.2004 απόφαση του Πρωθυ¬ 
πουργού και του Υπουργού Περιβάλλοντος, Χωροταξίας 
και Δημοσίων Έργων «Ανάθεση αρμοδιοτήτων Υπουρ¬ 
γού Περιβάλλοντος, Χωροταξίας και Δημοσίων Έργων 
στους Υφυπουργούς Περιβάλλοντος, Χωροταξίας και 
Δημοσίων Έργων» (Β' 754). 

6. Την υπ’ αριθμ. 3186/2003 γνωμοδότηση του Δημο¬ 
τικού Συμβουλίου Αθηναίων. 

7. Τις υπ’ αριθμ. 131/2005 και 224/2005 γνωμοδοτήσεις 
του Κεντρικού Συμβουλίου Χωροταξίας, Οικισμού και 
Περιβάλλοντος. 

8. Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του κρατικού προϋπολογισμού και του προϋπολογισμού 
του οικείου Ο.Τ.Α., αποφασίζουμε: 

1) Εγκρίνεται η τροποποίηση του εγκεκριμένου ρυ¬ 
μοτομικού σχεδίου δήμου Αθηναίων, στο οικοδομικό 
τετράγωνο 2 περιοχής 89, με τον καθορισμό τμήματος 
αυτού ως χώρου σχολείου, όπως φαίνεται με στοιχεία 
ΑΒΓΔΑ στο σχετικό πρωτότυπο διάγραμμα σε κλίμακα 
1:1000 που θεωρήθηκε από τον Προϊστάμενο της Διεύ¬ 
θυνσης Τοπογραφικών Εφαρμογών με την υπ’ αριθμ. 
13167/2006 πράξη του και που αντίτυπο του σε φωτο¬ 
σμίκρυνση δημοσιεύεται με την παρούσα απόφαση. 

2) Οι όροι δόμησης του παραπάνω χώρου καθορίζο¬ 
νται ως εξής: 

- συντελεστής δόμησης: 2,4 

- μέγιστο ποσοστό κάλυψης: εξήντα τοις εκατό (60%) 
της επιφάνειας του χώρου 

- μέγιστο επιτρεπόμενο ύψος των ανεγερθησομένων 
κτιρίων: δέκα οκτώ (18) μ. 

Κατά τα λοιπά εφαρμόζονται οι διατάξεις του ΓΟΚ. 

3) Η ισχύς της παρούσας απόφασης αρχίζει από τη 
δημοσίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα 
της Κυβερνήσεως. 

Αθήνα, 23 Μαρτίου 2006 

Ο ΥΦΥΠΟΥΡΓΟΣ 

ΣΤΑΥΡΟΣ ΕΛ. ΚΑΛΟΓΙΑΝΝΗΣ 

Αριθ. ΔΠΕ/10120/05 (2) 

Χαρακτηρισμός ως διατηρητέων κτηρίων και στοιχεί¬ 
ων του περιβάλλοντα χώρου αυτών (βοτσαλωτό) και 
προσθήκη κατ’ επέκταση σε διατηρητέο τμήμα κτη¬ 
ρίου (ειδική ρύθμιση), του συγκροτήματος κτηρίων 
που βρίσκονται στην οδό Αλεξάνδρου Διάκου στη 
Ρόδο της νήσου Ρόδου, φερόμενα ως ιδιοκτησία Αν- 
δρέα Φρ. Μαντζόν και καθορισμός ειδικών όρων και 
περιορισμών δόμησης αυτών. 

Ο ΥΠΟΥΡΓΟΣ 

ΑΙΓΑΙΟΥ ΚΑΙ ΝΗΣΙΩΤΙΚΗΣ ΠΟΛΙΤΙΚΗΣ 

Έχοντας υπόψη: 

1. Τις διατάξεις του ν. 1577/1985 «Γενικός Οικοδομικός 
Κανονισμός» (ΦΕΚ 210/Α/1985) και ειδικότερα το άρθρο 
4 (παρ. 2) αυτού, όπως αντικαταστάθηκε με το άρθρο 
3 του ν. 2831/2000 «Τροποποίηση των διατάξεων του 
ν. 1577/1985 «Γενικός Οικοδομικός Κανονισμός» και άλλες 
πολεοδομικές διατάξεις» (ΦΕΚ 140/Α/13.6.2000). 

2. Το άρθρο 90 του «Κώδικα Νομοθεσίας για την Κυ¬ 
βέρνηση και τα Κυβερνητικά Οργανα», που κυρώθηκε με 
το άρθρο πρώτο του π.δ./τος 63/2005 (Α' 98). 

3. Το υπ’ αριθμ. 1/1986 π.δ. «Καθορισμός αρμοδιοτήτων 
Υπουργείου Αιγαίου» (ΦΕΚ 1/Α/1986) και ειδικότερα τα 
άρθρα 2 (παρ. 3, εδ. ζ, περ. αα) και 5 αυτού, όπως συ¬ 
μπληρώθηκε με το 326/2000 π.δ. (ΦΕΚ 276/Α/13.6.2000) 
και ειδικότερα το άρθρο 2 αυτού. 

4. Το υπ’ αριθμ. 110/2001 π.δ. «Οργανισμός Υπουργείου 
Αιγαίου» (ΦΕΚ 101/Δ/2001) και ειδικότερα το άρθρο 5 
αυτού. 

5. Την υπ’ αριθμ. 8555/27.11.1990 κοινή απόφαση των 
Υπουργών Προεδρίας της Κυβέρνησης και Αιγαίου «Πρά¬ 
ξεις και έγγραφα αρμοδιότητας του Υπ. Αιγαίου, που 
εξαιρούνται από τους περιορισμούς της διάταξης του άρ¬ 
θρου 81, παρ. 1 του ν. 1892/1990» (ΦΕΚ 741 /Β/29.11.1990). 

6. Την υπ’ αριθμ. ΔΔΟ/Φ. 101.22/2205/8.3.1999(ΦΕΚ 209/ 
Β/11.3.1999) απόφαση Υπουργού Αιγαίου «Μεταβίβαση 
αρμοδιοτήτων στον Γ ενικό Γ ραμματέα, στους Προϊστα¬ 
μένους Διευθύνσεων και Τμημάτων του Υπουργείου Αι¬ 
γαίου και του δικαιώματος να υπογράφουν «με Εντολή 
Υπουργού». 

7. Τον φάκελο του θέματος, ο οποίος μας διαβιβάστη¬ 
κε με το υπ’ αριθμ. 508/25.11.2003 έγγραφο του ΣΧΟΠ 
Υπουργείου Αιγαίου Νομού Δωδεκανήσου, και έλαβε τον 
υπ’ αριθμ. 15909/26.11.2003 του Υπουργείου Αιγαίου. 

8. Την από 5.8.2005 αιτιολογική έκθεση του Τμήματος 
Διατηρητέων Κτηρίων της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής, η οποία 
κοινοποιήθηκε στον ενδιαφερόμενο με το υπ’ αριθμ. 
ΔΠΕ/15909/03/5.8.2005 έγγραφό μας. 

9. Τις υπ’ αριθμ. 10120/9.11.2005, του Υπουργείου Αιγαί¬ 
ου και Νησιωτικής Πολιτικής αντιρρήσεις του ενδιαφε¬ 
ρομένου Ανδρέα Μαντζόν στην από 5.8.2005 αιτιολογική 
έκθεση της Υπηρεσίας μας. 

10. Τις από 5.4.2006 παρατηρήσεις της Υπηρεσίας 
μας. 

11 .Το γεγονός ότι από τις κανονιστικές διατάξεις αυ¬ 
τής της απόφασης δεν προκαλείται δαπάνη σε βάρος 
του Κρατικού προϋπολογισμού και του οικείου Ο.Τ.Α., 
αποφασίζουμε: 

1) Χαρακτηρίζονται ως διατηρητέα το κτήριο Ε (εκκλη¬ 
σία) με το κτήριο Γ (οστεοφυλάκιο), τμήμα του κτηρίου 
Α (Βόρεια όψη και τμήμα της ανατολικής και δυτικής 


όψης σε μήκος τεσσάρων τουλάχιστον μέτρων για 
κάθε μια από τις δύο αυτές όψεις) και στοιχεία του 
περιβάλλοντα χώρου (βοτσαλωτό) του συγκροτήμα¬ 
τος των κτηρίων που βρίσκεται στην οδό Αλεξάνδρου 
Διάκου στη Ρόδο, φερόμενα ως ιδιοκτησία Ανδρέα 
Φρ. Μαντζόν, όπως σημειώνονται στο σχετικό τοπο- 
γραφικό διάγραμμα σε κλίμακα 1:100, που θεωρήθηκε 
από τον Προϊστάμενο της Δ/νσης Περιβάλλοντος του 
Υπουργείου Αιγαίου και Νησιωτικής Πολιτικής με την 
υπ’ αριθμ. ΔΠΕ/10120/2005 πράξη του και που συνοπτικό 
του αντίγραφο δημοσιεύεται με την παρούσα απόφαση, 
επειδή πρόκειται για χαρακτηριστικό σύνολο κτηρίων 
με αξιόλογα μορφολογικά και αρχιτεκτονικά στοιχεία 
αρχιτεκτονικής της ιταλικής περιόδου και παραδοσιακής 
αρχιτεκτονικής, χτισμένα εντός του κηρυγμένου παρα¬ 
δοσιακού οικισμού (τμήμα πόλης) Νεοχώρι. 

2) Στα χαρακτηριζόμενα ως διατηρητέα κτήριο Ε, 
κτήριο Γ και τμήμα του κτηρίου Α, καθώς και στο βο¬ 
τσαλωτό απαγορεύεται κάθε αφαίρεση, αλλοίωση ή 
καταστροφή των επί μέρους αρχιτεκτονικών και των εν 
γένει λειτουργικών ή διακοσμητικών στοιχείων τους. 

3) Επιτρέπεται η επισκευή, ο εκσυγχρονισμός των 
εγκαταστάσεων, η ενίσχυση του φέροντα οργανισμού, 
η εσωτερική διαρρύθμιση καθώς και επεμβάσεις για λό¬ 
γους λειτουργικούς στο εσωτερικό των χαρακτηριζόμε¬ 
νων ως διατηρητέων κτηρίων Ε, κτηρίου Γ και τμήματος 
του κτηρίου Α, εφόσον δεν αλλοιώνεται ο αρχιτεκτονι¬ 
κός τους χαρακτήρας. 

4) Επιτρέπεται η προσθήκη κατ’ επέκταση (ειδική ρύθ¬ 
μιση) στο χαρακτηριζόμενο ως διατηρητέο τμήμα του 
κτηρίου Α τηρουμένων των όρων δόμησης της περιοχής. 
Η μορφολογία των όψεων θα πρέπει να είναι κατά το 
δυνατόν λιτή και να συνδέεται αισθητικά με το διατη¬ 
ρητέο τμήμα του κτηρίου. Η αρχιτεκτονική μελέτη της 
προσθήκης πρέπει να εγκριθεί από τα αρμόδια όργα¬ 
να του Υπουργείου Αιγαίου και Νησιωτικής Πολιτικής, 
λαμβάνοντας υπ’ όψη τα παραπάνω. Μια σειρά της με¬ 
λέτης να αποσταλεί στο Τμήμα Διατηρητέων Κτηρίων 
της Δ/νσης Περιβάλλοντος του Υπουργείου Αιγαίου και 
Νησιωτικής Πολιτικής. 

5) Δεν επιτρέπεται η τοποθέτηση φωτεινών ή μη επι¬ 
γραφών και διαφημίσεων στα χαρακτηριζόμενα διατη¬ 
ρητέα κτήρια Ε και Γ και στο τμήμα του κτηρίου Α, κα¬ 
θώς και στο βοτσαλωτό. Επιτρέπονται μόνο επιγραφές 
μικρών διαστάσεων που πληροφορούν για τυχόν χρήση 
των χώρων των κτηρίων. 

6) Για οποιαδήποτε οικοδομική εργασία στα χαρα¬ 
κτηριζόμενα ως διατηρητέα κτήρια Ε, Γ και τμήμα του 
κτηρίου Α, καθώς και στο βοτσαλωτό και στον περι¬ 
βάλλοντα χώρο τους, καθώς και για την τοποθέτηση 
επιγραφών, απαιτείται η σύμφωνη γνώμη των αρμόδιων 
οργάνων του Υπουργείου Αιγαίου και Νησιωτικής Πο¬ 
λιτικής και η έκδοση της κατά Νόμο προβλεπόμενης 
οικοδομικής άδειας όπου απαιτείται. 

7. Η ισχύς της παρούσας απόφασης αρχίζει από τη 
δημοσίευση της στην Εφημερίδα της Κυβερνήσεως. 

Η απόφαση αυτή να δημοσιευθεί με το σχεδιάγραμμα 
που τη συνοδεύει στην Εφημερίδα της Κυβερνήσεως. 

Μυτιλήνη, 5 Απριλίου 2006 

ο ΥΠΟΥΡΓΟΣ 

ΑΡΙΣΤΟΤΕΛΗΣ Α. ΠΑΥΛΙΔΗΣ 

Αριθ. 480 (3) 

Κήρυξη ως αναδασωτέας έκτασης 1,300 στρεμμάτων 
στη θέση «Παλιοκατούνα» Δ.Δ. Δαφνιώτισσας Περι¬ 
φέρειας Δήμου Αμαλιάδας Ν. Ηλείας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΔΥΤΙΚΗΣ ΕΛΛΑΔΑΣ 

Έχοντας υπόψη: 

1) Τις δ/ξεις για τη δ/κή αποκ/ση το ν. 2503/1997 και 
την υπ’ αριθμ. 186ΓΓ/1998 απόφ. Γεν . Γραμ. Περιφ. Δυτ. 
Ελλάδος. 

2) Τις δ/ξεις του αρθ. 117 παρ 3 του Συντάγματος της 
χώρας. 

3) Τις δ/ξεις του ν. 998/1979 «περί προστασίας των 
Δασών κλπ « και ειδικότερα τα αρθ. 41 παρ. 1, 38 παρ. 
8 και ν. 2040/1992 αριθ. 12 παρ. 3. 

4) Τις δ/γες του Υπουργείου Γεωργίας υπ’ αριθμ. 
16417/1180/6.7.1980,18247/3049/24.2.1983 και 85144/1468/ 
9.9.1992. 

5) Την υπ’ αριθμ. 497/2.2.2006 πρόταση του Δασαρ¬ 
χείου Αμαλιάδας που αναφέρεται στο θέμα για κήρυξη 
δασικής έκτασης ως αναδασωτέας διότι η δασική βλά¬ 
στηση που την κάλυπτε καταστράφηκε από πυρκαγιά 
που εξερράγη στις 11.12.2005 και επιβάλλεται η εκ νέου 
δάσωσή της. Η πράξη διαπιστώθηκε από την υπηρεσία 
μας την 19.1.2006. 


6) Το γεγονός ότι από την εκτέλεση της παρούσας 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Κηρύσσουμε ως αναδασωτέα με σκοπό την επαναδη- 
μιουργία με φυσική αναγέννηση της δασικής βλάστησης 
που καταστράφηκε από πυρκαγιά, την Δημόσια δασική 
έκταση εμβαδού 38 στρεμμάτων που βρίσκονται στη 
θέση «Παλιοκατούνα» Δ.Δ. Δαφνιώτισσας Περιφέρειας 
Δήμου Αμαλιάδας Ν. Ηλείας 
Προσδιορίζεται από τα στοιχεία σχεδιαγράμματος 
και έχει όρια: 

Ανατολικά: Με αγροτικό δρόμο και δημόσιο δάσος 
χαλεπίου πεύκης, 

Δυτικά: Με δημόσιο δάσος χαλεπίου πεύκης, 

Βόρεια: Με δημόσιο δάσος χαλεπίου πεύκης, 

Νότια: Με δημόσιο δάσος χαλεπίου πεύκης, 
όπως φαίνεται στο συνημμένο διάγραμμα που αποτε¬ 
λεί αναπόσπαστο μέρος της απόφασης αυτής. 

Η απόφαση αυτή να δημοσιευθεί στην Εφημερίδα 
Κυβερνήσεως. 

Πάτρα, 28 Φεβρουάριου 2006 

Με εντολή Γενικού Γραμματέα Περιφέρειας 
Ο Γ ενικός Διευθυντής κ.α.α. 

Ο Αναπληρωτής Γ ενικός Διευθυντής 
ΧΡΗΣΤΟΣ Κ. ΓΙΩΤΣΟΠΟΥΛΟΣ 

Αριθ. 1286 (4) 

Καθορισμός χρήσης παραχωρημένων δημοσίων εκτά¬ 
σεων, στην εκτός ορίων περιοχή Δ.Δ. Στρυμονικού, 
Δήμου Στρυμονικού Ν. Σερρών, για την ίδρυση τυ¬ 
ροκομικής μονάδας, από την ΒΙΣΑΛΤΙΣ Φ.Α. Χατζού- 
δη Ο.Ε. 

Ο ΝΟΜΑΡΧΗΣ ΣΕΡΡΩΝ 

Έχοντας υπόψη: 

1) Τις διατάξεις του ν. 1512/1985 «Τροποποίηση και συ¬ 
μπλήρωση πολεοδομικών διατάξεων ρύθμιση συναφών 
θεμάτων» και ειδικότερα το άρθρο 3 αυτού. 

2) Την υπ’ αριθμ. 353/27.1.2006 γνωμοδότηση της Δ/νσης 
Πολ/μίας και Περιβ/ντος Ν.Α. Σερρών. 

3) Την υπ’ αριθμ. 540/9.2.2006 απόφαση έγκρισης πε¬ 
ριβαλλοντικών όρων, του Τμήματος Προστασίας Πε¬ 
ριβάλλοντος της Δνσης Πολ/μίας και Περιβ/ντος Ν.Α. 
Σερρών. 

4) Την υπ’ αριθμ. 1286/22.3.2006 της ενδιαφερόμενης 
ΒΙΣΑΛΤΙΣ Φ.Α. Χατζούδη Ο.Ε. 

5) Τις διατάξεις του άρθρου 29Α του ν. 1558/1985 που 
προστέθηκαν με το άρθρο 27 του ν. 2081/1992 κατ’ 


επιταγή των οποίων διαπιστώνουμε ότι δεν προκαλεί- 
ται δαπάνη σε βάρος του προϋπολογισμού του Δήμου 
Στρυμονικού Ν. Σερρών, όπως προβλέπεται, αποφα¬ 
σίζουμε: 

1. Καθορίζεται η χρήση στο υπό στοιχεία Α.Β.Γ.Δ.Α 
(υπ’ αριθμ. 865) αγροτεμάχιο, εμβαδού 10.000,00 τ.μ. , 
Αγροκτήματος Δ.Δ. Στρυμονικού, στην εκτός σχεδίου 
περιοχή του Δ.Δ. Στρυμονικού του Δήμου Στρυμονικού 
Ν. Σερρών , όπως φαίνεται στο τοπογραφικό διάγραμμα, 
υπό κλίμακα 1:1000, που συνοδεύει την απόφαση αυτή, 
για την ίδρυση της τυροκομικής μονάδας. 

2. Από τις διατάξεις της απόφασης αυτής δεν προκα- 
λείται δαπάνη σε βάρος του κρατικού προϋπολογισμού 
και του προϋπολογισμού του Ο.Τ.Α. 

Η απόφαση αυτή, μαζί με το τοπογραφικό διάγραμμα 
που την συνοδεύει, να δημοσιευθούν στην Εφημερίδα 
της Κυβερνήσεως. 

Σέρρες, 27 Μαρτίου 2006 
Ο Νομάρχης 

ΚΩΝ/ΝΟΣ ΠΑΠΑΠΑΝΑΓΙΩΤΟΥ 

